सिंह ने मंडल चीफ कमिश्नर का पदभार संभाला
अजमेर|राजस्थान राज्यभारत स्काउट गाइड के राज्य मुख्यालय जयपुर के स्टेट चीफ कमिश्नर जेसी महान्ति ने स्टेट कमिश्नर की अनुशंसा पर महेंद्र विक्रम सिंह को मंडल चीफ कमिश्नर, अजमेर के पद पर नियुक्त किया है। महेंद्र विक्रम सिंह ने मंडल मुख्यालय तोपदड़ा में शुक्रवार को कार्यभार संभाल लिया। उन्होंने स्काउटिंग-गाइडिंग गतिविधियों की जानकारी प्राप्त कर कार्यालय का निरीक्षण किया। प्रशिक्षण केंद्र पुष्कर घाटी की जानकारी प्राप्त कर सुझाव दिए। मंडल सचिव केजी वैष्णव ने स्कार्फ पहनाकर उनका स्वागत किया। इस अवसर पर सूरज गर्ग स्टेट कमिश्नर (रोवर) राज्य मुख्यालय जयपुर, बन्ना लाल सहायक राज्य संगठन आयुक्त मंडल अजमेर, ओमकुमारी चौहान सीओ (गाइड), विनोद घारू सीओ (स्काउट), रेखा माथुर, मंडल स्टाफ पदाधिकारी मौजूद थे।
hin_Deva hin_Deva